Vastuullinen Lahjoittaminen

Vastuullinen Lahjoittaminen (VaLa) ry (ruots. Ansvarsfullt Donerande (AnDo) rf, engl. The Finnish Fundraising Association) on vuonna 2004 perustettu suomalainen varainhankintaa harjoittavien yleishyödyllisten yhdistysten ja säätiöiden yhteistyöverkosto, joka on poliittisesti ja uskonnollisesti sitoutumaton. VaLa:n tavoitteena on määritellä ja edistää hyvän hallinnon ja hyvän varainhankinnan periaatteita suomalaisessa yhteiskunnassa sekä auttaa jäsenjärjestöjään oppimaan yhdessä osana kansainvälistä verkostoa. VaLa on European Fundraising Association (EFA):n jäsen.
VaLa:n jäseniksi voidaan hyväksyä yleishyödyllisiä, ammattimaista varainhankintaa harjoittavia suomalaisia yhteisöjä, jotka ovat olleet rekisteröitynä yhdistys- tai säätiörekisteriin vähintään kaksi vuotta tai tilikautta. Sen jäsenten on lisäksi hyväksyttävä VaLa:n säännöt, jotka käsittelevät muun muassa vastuullisen varainhankinnan eettisiä pelisääntöjä (rehellisyys, kunnioitus), sekä edistettävä varainhankintansa avoimuutta, läpinäkyvyyttä ja luotettavuutta. Jäseneksi hyväksyminen tapahtuu VaLa:n hallitukselle osoitetun vapaamuotoisen hakemusten perusteella.
VaLa:n jäsenjärjestöjä vuonna 2015 ovat: Aivoliitto ry, Amnesty International Suomen osasto ry, Centrum Balticum-säätiö, Saaristomeren Suojelurahasto, Crisis Management Initiative,Eläinsuojeluliitto Animalia ry, Fida International ry, Greenpeace Pohjola ry,Helsingin Diakonissalaitoksen säätiö, HelsinkiMissio ry, Kirkon Ulkomaanavun Säätiö, Kuurojen Liitto ry, Kynnys ry, Lapin Pelastushelikopterin Tuki ry, Liikunnan Kehitysyhteistyö LiiKe ry, Natur och Miljö, Patmos Lähetyssäätiö, Pelastakaa Lapset ry, Plan Suomi Säätiö, Päijät-Hämeen Vesijärvisäätiö, Sairaalaklovnit ry, SEY Suomen Eläinsuojeluyhdistysten liitto, Solidaarisuus, SOS-lapsikyläsäätiö, Suomen Evankelisluterilainen Kansanlähetys ry, Suomen lasten ja nuorten säätiö, Suomen Luonnonsuojeluliitto, Suomen Lähetysseura, Suomen Meripelastusseura ry, Suomen Merimieskirkko ry, Suomen Pakolaisapu, Suomen Pipliaseura, Suomen Setlementtiliitto, Suomen Sydänliitto ry,  Suomen UN Women - Finlands UN Women ry,  Suomen World Vision ry, Sylva ry, Syöpäsäätiö, Taksvärkki ry, Tuomasyhteisö, UFF Ulandshjälp från Folk till Folk Finland rf,  Väestöliitto ry, WWF (Maailman luonnonsäätiö), Yhteisvastuu/Kirkkopalvelut ry ja Zonta International Piiri 20 ry.
VaLa:n toiminnan pääpainopisteenä on varainhankinnan toimintaedellytysten kehittäminen ja vaikuttamistyö. VaLan työ varainhankinnan toimintaympäristön kehittämiseksi toteutuu seuraavien alatavoitteiden mukaisesti: 1. Lahjoittaminen ja verotus, 2. Varainhankinnan kulut, 3. Rahankeräyslain kehittäminen ja 4. Kansainvälinen yhteistyö.
Vaikuttamistyö jakaantuu seuraaviin alatavoitteisiin: 1. Jäsenjärjestöpalvelut, 2. Varainhankinnan kulttuurin kehittäminen ja koulutustoiminta, 3. Hyvän hallintotavan edistäminen ja 4. Viestintä.
Tilivuoden 2014 toiminta rahoitettiin pääasiassa jäsenjärjestöjen maksamin jäsenmaksuin ja koulutustilaisuudesta saadulla tuotolla. VaLa:n pääsihteerinä on toiminut vuodesta 2010 Pia Tornikoski (Torni Consulting Oy) ja puheenjohtajana 1.1.2015 lähtien Plan International Suomen pääsihteeri Ossi Heinänen.